cyanic-selkie/wikianc huggingface dataset:
প্রাক-কলম্বীয় ইকুয়েডর
বর্তমান ইকুয়েডর প্রজাতন্ত্র এ অঞ্চলের কেন্দ্রস্থলে অবস্থিত। সেখানে হাজার হাজার বছর পূর্ব থেকেই বিভিন্ন সভ্যতার সূত্রপাত ঘটেছে। প্রাক-ইনকা যুগে লোকেরা কয়েকটি পরিবারকে একত্রিত করে বসবাস করতো। এরফলে বড় ধরনের উপজাতি গঠন করতে সক্ষম হতো তারা। এসকল উপজাতি দল একে-অপরের সাথে মিত্রতার বন্ধনে আবদ্ধ হতো যা থেকে কিটো কনফেডারেশনের ন্যায় শক্তিশালী সংঘ গড়ে তোলে। কিন্তু তাওয়াতিনসুয়ুর অবিস্মরণীয় ঘটনা কোন সংঘকেই স্থির রাখতে পারেনি। পঞ্চদশ শতকে ইনকা সভ্যতার দখল খুবই বেদনাদায়ক ও রক্তাক্ত অধ্যায় ছিল। তবে, হুয়াইনা কাপাকের কিটো দখলের পর ইনকাদের প্রশাসন ব্যবস্থায় ব্যাপক উন্নয়ন ঘটে। এরফলে, এ অঞ্চলে ঔপনিবেশিক প্রথা শুরু হয়।
প্রকারভেদ
প্রাক-কলম্বীয় যুগকে চারটি যুগে বিভক্ত করা যায়:
প্রাক-সিরামিকশিল্পের সময়কাল
শেষ বরফ যুগের শেষার্ধ্ব থেকে প্রাক-সিরামিকশিল্পের সময়কালের সূচনা হয়। এ সময়কালটি খ্রিস্টপূর্ব ৪২০০ সাল পর্যন্ত চলমান থাকে। এ যুগে লাস ভেগাস ও ইঙ্গা সংস্কৃতি একচ্ছত্র প্রাধান্য বিস্তার করেছিল।
জাম্বু
জাম্বু (১৯৪৪–২০০৪) একজন বাংলাদেশি চলচ্চিত্র অভিনেতা ছিলেন যিনি বাংলাদেশি চলচ্চিত্রে খলনায়ক ভূমিকায় অভিনয় করতেন।
জন্ম ও পারিবারিক জীবন
জাম্বু ১৯৪৪ সালে দিনাজপুরে জন্মগ্রহণ করেন। তিনি ‘সুখলাল বাবু’, ‘বাবুল গোমেজ’ নামেও পরিচিত। তিনি দিনাজপুর জেলার পার্বতীপুর এলাকার মেথরপট্টিতে বেড়ে উঠেছেন। এছাড়া কাজ করতেন শ্রমিকের। দেখতে গোলগাল ও স্থূলকায় হওয়ায় নির্মাতা দেলোয়ার জাহান চলচ্চিত্রে তার নাম দেন ‘জাম্বু’। জাম্বু দুই পুত্র ও দুই কন্যার জনক।
চলচ্চিত্রে আগমন
জাম্বু বাংলাদেশি চলচ্চিত্রের জনপ্রিয় ও সুপরিচিত অভিনেতা। ছোটবড় সবার কাছেই তার নামটি বহুল পরিচিত। শোনা যায়, উত্তরবঙ্গের দিনাজপুর শহরের পার্বতীপুর শহরের মেথরপট্টিতে একসময় থাকত। ঢাকায় কাজের সন্ধানে এসে ঘটনাক্রমে চলচ্চিত্রের সাথে যুক্ত হয়।
বহু ছবিতে অভিনয় করেছে। সাদাকালো সময় থেকে শুরু করে রঙিন ছবি পর্যন্ত দাপটের সাথে অভিনয় করে। তার লুক ছিল রুদ্রমূর্তির মতো। ভয় পাইয়ে দেবার জন্য যথেষ্ট। ভয়েসেও সেই রুদ্রতা আছে।
চর কালেখাঁ ইউনিয়ন
চর কালেখাঁ বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
আয়তন
চর কালেখাঁ ইউনিয়নের আয়তন ৫,১৭৬ একর।
শিক্ষা
২০১১ সালের আদমশুমারি অনুযায়ী চর কালেখাঁ ইউনিয়নের সাক্ষরতার হার ৫৩.৪%।
একমত
একমত ( एकमत, অর্থ - সহমত) মারাঠি ভাষার একটি দৈনিক পত্রিকা যা "ইন্দো এন্টারপ্রাইজ প্রাইভেট লিমিটেড"-এর মালিকানাধীন। যার সদর দফতর মহারাষ্ট্রের লাতুরে।
একমত হ'ল মারাঠওয়াদার অন্যতম বহুল পঠিত মারাঠি দৈনিক পত্রিকা। এটি দি ইন্দো এন্টারপ্রাইজ প্রাইভেট লিমিটেড কর্তৃক ২০ আগস্ট ১৯৯১ এ চালু হয়েছিল।
সংবাদপত্রটির দুটি সংস্করণ মারাঠওয়াদা এবং সোলাপুর থেকে প্রকাশিত।
সংবাদপত্র বিন্যাস
সংবাদপত্রটি রাজনীতিতে দৃষ্টি নিবদ্ধ করে এবং নাগরিক ইস্যু এবং শিক্ষার্থীদের প্রয়োজনকে প্রাধান্য দেয়। এর তরুণ পাঠকদের কথা বিবেচনা করে, একমত তার বিন্যাস শৈলীতে পরিবর্তন আনে এবং এটি সমসাময়িক বিশ্ব, খেলাধুলা, শিক্ষা ইত্যাদি প্রচলিত নিবন্ধগুলি ছাপানো শুরু করে। এই নতুন পরিবর্তন এই সংবাদপত্রটির পাঠকদের চাহিদা পূরণের জন্য তৈরি করা হয়।
একমত পাঠকদের চমৎকার পড়ার অভিজ্ঞতা দেওয়ার  জন্য পরিচিত, মূল পত্রিকার সাথে এটি পাঠকদের রবিবারের বিশেষ ক্রোড়পত্র সপ্তরং  সরবরাহ করে, যাতে থাকে গল্প, নিবন্ধ এবং অঞ্চলের সর্বশেষ ঘটনা  ।
সৈয়দ নজমুল হক (বুদ্ধিজীবী)
জন্ম ও শিক্ষাজীবন
সৈয়দ নজমুল হক ১৯৪১ সালের ৫ জুলাই খুলনা জেলার কান্দাপাড়া গ্রামে জন্ম গ্রহণ করেন। একই জেলার পয়গ্রাম কসবা গ্রামে ছিল তার পৈতৃক নিবাস। নিজ গ্রামেই তার শিক্ষাজীবন শুরু হয়। ১৯৬৩ সালে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে বিএ (সম্মান) এবং ১৯৬৪ সালে এম.এ ডিগ্রি লাভ করেন। ১৯৬৪ সালেই তিনি ঢাকা বিশ্ববিদ্যালয় থেকে সাংবাদিকতায় ডিপ্লোমা এবং ১৯৭০ সালে এমএ ডিগ্রি লাভ করেন।
কর্মজীবন
সৈয়দ নজমুল হক ছাত্রজীবন থেকেই সাংবাদিকতার সাথে যুক্ত ছিলেন। তারই সম্পাদনায় ১৯৬৪ সালে ঢাকা বিশ্ববিদ্যালয় সাংবাদিকদের পত্রিকা Vista  প্রকাশিত হয়। সেই বছরই তিনি পাকিস্তান প্রেস ইন্টারন্যাশনালে (পিপিআই) সাংবাদিক হিসেবে যোগ দেন। মুক্তিযুদ্ধের সময় সৈয়দ নজমুল হক পিপিআই-এর চিফ রিপোর্টার পদে কর্মরত ছিলেন। তিনি বিভিন্ন পত্রিকায় অর্থনৈতিক, সামাজিক ও সাংস্কৃতিক বিষয়ে নিয়মিত প্রবন্ধ লিখতেন। ১৯৬৭ সালে সৈয়দ নজমুল হক পাকিস্তান সুপিরিয়র সার্ভিস পরীক্ষায় উত্তীর্ণ হয়ে কেন্দ্রীয় সরকারের ইনফরমেশন সার্ভিসের জন্য মনোনীত হন। কিন্তু সমাবর্তন মামলায় তার ভূমিকার  জন্য পুলিশের ছাড়পত্র না পাওয়ায় চাকরিতে যোগদানে ব্যর্থ হন। পরে তিনি সাংবাদিকতাকে পেশা হিসেবে গ্রহণ করেন। নজমুল হক ১৯৬৮ সালের আগরতলা ষড়যন্ত্র মামলার সম্পূর্ণ প্রসিডিংস-এর রিপোর্ট  করেন। বঙ্গবন্ধু শেখ মুজিবুর রহমান  ১৯৬৯ সালে জেল থেকে মুক্ত হয়ে অক্টোবরে ইউরোপ সফরে গেলে একমাত্র সাংবাদিক হিসেবে সৈয়দ নজমুল হক তার সফরসঙ্গী হন। এ সময় তিনি বিবিসি এবং লন্ডন টেলিভিশনে বাঙালির স্বায়ত্তশাসন ও জাতীয়তাবাদের পক্ষে তার জোরালো মতামত তুলে ধরেন। সাংবাদিকতার পাশাপাশি নজমুল হক সাংস্কৃতিক কর্মকাণ্ডের সাথে যুক্ত ছিলেন। ১৯৬৩ সালে তিনি ঢাকা বিশ্ববিদ্যালয়ের কার্জন হলে রবীন্দ্রনাথ ঠাকুরের নৃত্যনাট্য “শ্যামা” পরিচালনা করেন। তার পরিচালনায় “চন্ডালিকা”  নৃত্যনাট্য ১৯৬৭ সালে ব্রিটিশ কাউন্সিলে এবং ১৯৭০ সালে ইঞ্জিনিয়ার্স  ইনস্টিটিউটে মঞ্চস্থ হয়। এছাড়া তিনি নিয়মিত ঢাকা বেতার ও টেলিভিশনে  নাটক, কথিকা ও একাঙ্কিকায় অংশগ্রহণ করেন। নজমুল হক ১৯৬০-৬১ সালে ঢাকা বিশ্ববিদ্যালয় রাষ্ট্রবিজ্ঞান বিভাগের ক্রীড়া সম্পাদক ছিলেন।
আন্দোলনে ভূমিকা
ষাটের দশকের বাঙালি জাতীয়তাবাদী আন্দোলনে নজমুল হক সক্রিয় ভূমিকা রাখেন। এছাড়া ১৯৬২ সালের ফেব্রুয়ারি মাসের সামরিক আইন বিরোধী আন্দোলন এবং আগস্ট-সেপ্টেম্বর মাসে শিক্ষা কমিশন বিরোধী আন্দোলনে তিনি গুরুত্বপূর্ণ ভূমিকা রেখেছেন। ১৯৬৪ সালের ২২ মার্চ ঢাকা বিশ্ববিদ্যালয়ের সমাবর্তন অনুষ্ঠান আয়োজিত হয়েছিল কার্জন হল প্রাঙ্গণে। সেখানে তিনি তৎকালীন পূর্ব পাকিস্তানের গভর্নর আবদুল মোনায়েম খানের বিরুদ্ধে বিক্ষোভ আন্দোলনে অংশ নেন। একারণে তিনি মিছিল থেকে গ্রেফতার হন এবং কনভোকেশন মামলায় অভিযুক্ত হিসেবে কারারুদ্ধ হন। পরে তিনি উচ্চ আদালতের রায়ে মুক্তি পান।
মুক্তিযুদ্ধে ভূমিকা
নজমুল হক ১৯৭১ সালের ২৫ মার্চ থেকে পাকিস্তানি সৈন্যদের নির্যাতন ও নৃশংসতার সংবাদ বহির্বিশ্বের সংবাদ মাধ্যমে তুলে ধরেন। এই কারণে ঐ বছরের ৬ আগস্ট সামরিক সরকার তাকে গ্রেফতার করে পশ্চিম পাকিস্তানে নিয়ে যায়। একই বছরের ২০ সেপ্টেম্বর তাকে ঢাকায় নিয়ে এসে নজরবন্দী রাখা হয়। ১৯ অক্টোবর পুনরায় তাকে গ্রেফতার করে পশ্চিম পাকিস্তানে নিয়ে যাওয়া হয় এবং নভেম্বরের প্রথম সপ্তাহে তিনি মুক্তি লাভ করেন।
নিখোঁজ
১৯৭১ সালের ১০ ডিসেম্বর আলবদর বাহিনীর সদস্যরা সৈয়দ নজমুল হককে তার পুরানা পল্টনের বাসা থেকে ধরে নিয়ে যায়। পরে তার আর কোনো খোঁজ পাওয়া যায় নি।
বাঙালি জাতি
বাঙালি জাতি বা বাঙালী জাতি হল দক্ষিণ এশিয়ার একটি ইন্দো-আর্য জাতিগোষ্ঠী, যারা বঙ্গ অঞ্চলের স্থানীয় বাসিন্দা এবং বর্তমানে বাংলাদেশ ও ভারতের পশ্চিমবঙ্গ, ত্রিপুরা, বরাক উপত্যকা, নিম্ন আসাম এবং মণিপুরের কিছু অংশে বসবাস করে। তারা বাংলা ভাষায় কথা বলে, যা ইন্দো-ইরানি ভাষাসমূহের বিশেষ একটি ভাষা। চীনা এবং আরব জাতির পর বাঙালিরা পৃথিবীর তৃতীয় বৃহত্তম জাতিগোষ্ঠী। নিজেদের আদি অঞ্চল ছাড়াও আন্দামান ও নিকোবর দ্বীপপুঞ্জ জুড়ে বাঙালিদের একটি উল্লেখ্যযোগ্য সংখ্যালঘুর বসবাস রয়েছে।
এছাড়াও অরুণাচল প্রদেশ, দিল্লি, ওড়িশা, ছত্তিশগড়, ঝাড়খণ্ড, মেঘালয়, মিজোরাম, নাগাল্যান্ড, উত্তরাখণ্ড এবং নেপালের প্রদেশ নং ১-এ উল্লেখযোগ্য জনসংখ্যা রয়েছে। মধ্যপ্রাচ্য, পাকিস্তান, মায়ানমার, যুক্তরাজ্য, মার্কিন যুক্তরাষ্ট্র, মালয়েশিয়া, ইতালি, সিঙ্গাপুর, মালদ্বীপ, কানাডা, অস্ট্রেলিয়া, জাপান এবং দক্ষিণ কোরিয়ায় বিশ্বব্যাপী বাঙালি প্রবাসীদের সুপ্রতিষ্ঠিত সমাজসমূহ রয়েছে।
ধর্মীয় অনুষঙ্গ এবং অনুশীলনের দিক থেকে বাঙালিরা একটি বৈচিত্র্যময় জাতিগোষ্ঠী। তবে বাঙালিদের মাঝে ইসলাম ধর্মালম্বী জনসংখ্যার আধিক্যতা বিরাজমান। ৬৭% বাঙালি ইসলামধর্মের অনুসারী সেইসঙ্গে খ্রিস্টান ও বৌদ্ধ সম্প্রদায়ের সাথে একটি বৃহৎ হিন্দু ধর্মালম্বী সংখ্যালঘুও আছে। ইতিহাসে প্রতিটি বৃহৎ জাতির মত বাঙালিরাও বিভিন্ন ক্ষেত্রে ব্যাপকভাবে প্রভাবিত এবং ক্ষেত্র বিশেষে অবদান রেখেছেন। বিশেষ করে শিল্প ও স্থাপত্য, ভাষা, লোককাহিনী, ভাষা-সাহিত্য, রাজনীতি, সেনাবাহিনী, ব্যবসা, বিজ্ঞান ও প্রযুক্তি প্রভৃতি।
নামের ব্যুৎপত্তি
ইব্রাহিমীয় ও ভারতীয় ধর্মগুলির ইতিহাসবিদেরা মনে করেন, প্রাচীন বঙ্গরাজ্যের প্রতিষ্ঠাতা হচ্ছে বঙ্গ নামক এক ব্যাক্তি, যিনি এই অঞ্চলে প্রথম বসবাস করা শুরু করেন। ইব্রাহিমীয় বংশবিজ্ঞানীরা ধারণা করতেন যে, বঙ্গ ছিল নূহের ছেলে হামের নাতি। ধারণা করা হয়, 'ঐতরেয় আরণ্যক' গ্রন্থে প্রথম 'বঙ্গ' শব্দের উল্লেখ পাওয়া যায় খ্রিস্টপুর্ব ৩০০০ সালে।
মোঘল সম্রাট আকবরের সভাসদ আবুল ফজল ইবনে মুবারক নিজের আইন - ই-আকবরী গ্রন্থে দেশবাচক বাঙ্গালা (বাংলা) শব্দ ব্যবহার করেন। তিনি বাঙ্গালা নামের উৎপত্তি সম্পর্কে দেখান যে, প্রাচীন নাম বঙ্গের সাথে বাধ বা জমির সীমানাসূচক শব্দ 'আল/আইল' প্রত্যয়যোগে বাঙ্গালা শব্দ গঠিত হয়। এছাড়া ভারতীয় ইতিহাসবিদ গোলাম হোসেন সেলিমের বই রিয়াজুস সলাতীনেও এই উৎপত্তির বর্ণনা আছে।
১৩৫২ সালে হাজী শামসুদ্দীন ইলিয়াস নামে একজন মুসলিম অভিজাত শাসক শাহী বাঙ্গালা নামে একটি সালতানাত প্রতিষ্ঠা করে এই বিভক্ত অঞ্চলকে প্রথম একত্র করেন। ইলিয়াস শাহে বাঙালিয়ান উপাধী গ্রহণ করে নিজেকে অখণ্ড বাংলার শাসক ঘোষণা করেন। এই যুগেই বাংলা ভাষা প্রথম রাষ্ট্রীয় সমর্থন পেয়ে সাহিত্যিক উন্নয়ন প্রতিপাদন করে। এভাবেই ইলিয়াস শাহ "বাঙালি" নামে এই অঞ্চলের মানুষদের সামাজিক এবং ভাষাগত পরিচয় আনুষ্ঠানিকভাবে রূপান্তরিত করেন।
প্রাচীন ইতিহাস
প্রত্নতাত্ত্বিকরা বৃহত্তর বাংলা অঞ্চলে ৪,০০০ বছরেরও বেশী প্রাচীন তাম্র যুগের সভ্যতার  আবিষ্কার পেয়েছিল, এবং তারা বিশ্বাস করেন যে আবিষ্কারগুলি এই অঞ্চলে বসতি কায়েমের প্রথম দিকের লক্ষণগুলির মধ্যে একটি। যাইহোক, রাঙ্গামাটি ও ফেনী জেলায় পাথরের একটি যন্ত্র এবং একটি হাত কুড়াল আকারে অনেক পুরানা পুরা প্রস্তর যুগের বসতির দলীল পাওয়া গেছে।
প্রত্নবস্তুগুলি থেকে বোঝা যায় যে উয়ারী-বটেশ্বর সভ্যতা, যা বর্তমান নরসিংদীতে, খ্রিস্টপূর্ব ২০০০ সালের দিকে। নদী থেকে দূরে না হওয়ায় এই বন্দর-শহরটি প্রাচীন রোম, দক্ষিণ-পূর্ব এশিয়া এবং অন্যান্য অঞ্চলের সাথে বৈদেশিক বাণিজ্যে নিমগ্ন ছিল বলে মনে করা হয়। এই সভ্যতার লোকেরা ইটভাটা বাড়িতে বাস করত, চওড়া রাস্তায় হাঁটত, রুপালী মুদ্রা ও লোহার অস্ত্র ব্যবহার করত এবং আরও অনেক কিছুও করত। এটিকে বাংলার এবং সমগ্র উপমহাদেশের পূর্বাঞ্চলের প্রাচীন্তম শহর বলে মনে করা হয়।
ধারণা করা হয় যে বঙ্গ নামে এক লোক দক্ষিণ বাংলায় বঙ্গ রাজ্য কায়েমের সময় খ্রিস্টপূর্ব ১০০০ সালের দিকে এই অঞ্চলে বসবাস করতে শুরু করেছিলেন। অথর্ববেদ এবং হিন্দু মহাকাব্য মহাভারতে উত্তর বাংলার পুন্ড্র রাজ্যের সাথে এই রাজ্যের উল্লেখ রয়েছে। মৌর্য সাম্রাজ্যের বিস্তার এবং তাদের সম্রাট অশোকের দ্বারা বৌদ্ধধর্মের প্রচার খ্রিস্টপূর্ব দোসরা শতাব্দী থেকে এই অঞ্চলের মানুষের মধ্যে একটি ক্রমবর্ধমান বৌদ্ধ সমাজ গড়ে তুলেছিল। মধ্যপ্রদেশের সাঁচীর স্তূপ পর্যন্ত বহুত মৌর্য স্মৃতিস্তম্ভগুলি এই অঞ্চলের লোকদের বৌদ্ধধর্মের অনুসারী হিসাবে উল্লেখ করেছিল। এই অঞ্চলের বৌদ্ধরা কয়েক মঠ নির্মাণ ও এস্তেমাল করেছিল, এবং দক্ষিণ ভারতের নাগার্জুনকোণ্ডা পর্যন্ত তাদের ধর্মীয় প্রতিশ্রুতির জন্য স্বীকৃত ছিল।
বৈদেশিক রচনায় বাংলার প্রথম উল্লেখ দেখা যায় ইউনানীদের লেখায় ১০০ খ্রীষ্টপূর্বাব্দের কাছাকাছি। তাতে বর্ণিত আছে গাঙ্গেয় সমতলভুমিতে বাসকারী গঙ্গারিডাই (গঙ্গার হৃদয়) নামে জাতির শৌর্যবীর্যের কথা যা শুনে মহাবীর সিকান্দর তার বিশ্ববিজয় অসম্পূর্ণ রেখে বিপাশার পশ্চিম তীর থেকেই প্রত্যাবর্তন করেছিলেন।
সুলতানী আমল
সপ্তম শতকের গোড়ার দিকে বিহারের মগধ থেকে আগত রাজা শশাঙ্ক গৌড় শহরকে কেন্দ্র করে একটি স্বাধীন রাজ্য স্থাপন করে। তারপর কিছুদিন অরাজকতার পর বৌদ্ধধর্মাবলম্বী দেশী পাল বংশ এখানে চারশো বছর রাজত্ব করে। পাল সাম্রাজ্য সুসম্পর্ক রেখেছিল শ্রীবিজয়া রাজ্য, তিব্বত সাম্রাজ্য, ও আরব আব্বাসী খেলাফতের সাথে। ইসলামধর্ম বাংলায় প্রথম এসেছিল পাল রাজত্বের কালে, মধ্যপ্রাচ্যের সাথে সওদা করার ফলে। দশম শতাব্দীতে দক্ষিণপূর্ব বাংলার সমতটের বাসিন্দারা বিভিন্ন ধর্মের অনুসারী ছিলেন। এসময়ে, আরব ভূগোলবিদ ও মুরূজুজ্জহব বইয়ের লেখক আল-মাসুদী বাংলায় সফর করেছিলেন যেখানে উনি একটি মুসলমান সমাজকে দেখতে পারলেন। সওদা ছাড়াও, বহুত বহুত সুফীদের দ্বারা বাংলায় ইসলামের প্রচার করা হয়েছিল। প্রথম পরিচিত সুফীরা ছিলেন ১১তম শতাব্দীর সৈয়দ শাহ সুর্খুল আন্তিয়া ও তাঁর শাগরেদগণ, যার মাঝে শাহ সুলতান রূমী সবচেয়ে উল্লেখযোগ্য। শাহ সুলতান রূমী নেত্রকোনার মদনপুরে বসবাস করেছিলেন যেখানে উনি সামন্ত রাজা ও তাঁর নাগরিকদেরকে ইসলাম গ্রহণ করার দাওয়াত দিয়েছিলেন।
পাল বংশের বাদে অপেক্ষাকৃত কম সময় রাজত্ব করে ব্রাহ্মণ্য হিন্দু সেন রাজবংশ, যারা দক্ষিণ ভারত থেকে এসেছিলে। পরবর্তীতে বাংলা ইসলামী রাজত্বের অধিকারভুক্ত হলে বাংলায় প্রায় সব অঞ্চলেই দ্রুত ইসলামের প্রসার ঘটে। তুর্কী সেনাপতি বখতিয়ার খলজী সেন বংশের রাজা লক্ষ্মণ সেনকে পরাজিত করে বাংলার এক বিশাল অংশ দখল করেন। তার বাদে বিভিন্ন সুলতানরা এবং সামন্ত মালিকরা বাংলায় রাজত্ব করে শত শত বছর ধরে। খলজীর প্রাথমিক বিজয়ের ফলে ইসলাম প্রসারকদের মহাপ্রবাহ ঘটে। সুলতান বলখী ও শাহ মখদূম রূপস উত্তর বাংলায় বসবাস করে সেখানকার কওমের সাথে ইসলাম প্রচার করেন। উত্তরপূর্বের হিন্দুশাসিত নগরী শ্রীহট্টেও ১৩ মুসলমান পরিবারের উপস্থিতি ছিল। ১৩০৩ সালে, শত শত সুফী-দরবেশ শাহ জালালের নেতৃত্বে লখনৌতির মুসলিম সুলতান শামসুদ্দীন ফিরোজ শাহকে শ্রীহট্টের বিজয়ে সহায়তা দেন, যার ফলে এই নগরী শাহ জালালের ধর্মীয় কার্যক্রমের সদর হয়ে ওঠে। বিজয়ের বাদে, জালাল তাঁর শাগরেদগণকে বাংলার বিভিন্ন এলাকায় বসবাস করার নির্দেশ দেন এবং উনার নাম বাঙালিদের মধ্যে মহাপরিচিত হয়।
১৩৫২ সালে শাহী বাংলা নামে স্বাধীন একত্র বাংলার প্রতিষ্ঠায়, শামসুদ্দীন ইলিয়াস শাহ ঐ দেশের মানুষদের সামাজিক ও ভাষাগত পরিচয় আনুষ্ঠানিকভাবে রূপান্তরিত করে "বাঙালি" নাম দিয়ে। সুলতানি আমল দুই শতাব্দীরও বেশি সময় স্থায়ী হয়েছিল। ইলিয়াস শাহী রাজবংশ ইসলামী বৃত্তি স্বীকার করেছিল, এবং জাতি নিয়ে কোন ভেদাভেদ ছিল না। উসমান সিরাজুদ্দীন, যিনি আখি সিরাজ বাঙালি নামেও পরিচিত, ছিলেন উত্তর বাংলার গৌড়ের অধিবাসী এবং ইলিয়াস শাহের শাসনকালে উনি শাহী বাংলার রাষ্ট্রীয় আলিম নিযুক্ত হন। ফার্সী ও আরবীর পাশাপাশি, এই সুন্নি রাজ্যটি বাঙালি জাতির মুখের ভাষাকে স্বীকৃতি ও সমর্থন প্রদান করে (আগের রাজ্যগুলোর পরিবর্ত, যারা শুধুমাত্র সংস্কৃত, পালি ও ফার্সী ভাষাগুলোকে রাষ্ট্রীয় ভাবে স্বীকার করতেন)। হিন্দু-জন্মা সুলতান জালালুদ্দীন মুহম্মদ শাহ মধ্যপ্রাচ্যের মক্কা ও মদিনায় ইসলামী বিদ্যালয়ের নির্মাণকাজ অর্থায়ন করেছিলেন। আরবের মানুষ এই বিদ্যালয়গুলিকে "আল-মদারিস আল-বঙ্গালিয়া" (অর্থাৎ বাঙালি মাদ্রাসাগুলো) নামে ডাকতেন।
মোগল আমল
১৭তম শতাব্দীর গোড়ার দিকে, মোগল সেনাপতি ইসলাম খাঁ সমগ্র বাংলা জয় করেছিলেন এবং সুবাহ বাংলা কায়েম করেছিলেন। এটি ছিল মোগল সাম্রাজ্যের বৃহত্তম সুবাহ, কারণ এটির মধ্যে বিহার এবং ওড়িশার অংশগুলিকেও অন্তর্ভুক্ত করেছিল। বারুদ সাম্রাজ্যের একটিতে শুষে নিয়ে, সুবাহ বাংলা দক্ষিণ এশিয়ার সবচেয়ে ধনী অঞ্চলে পরিণত হয় এবং এর প্রাক-শৈল্পিক অর্থনীতি শিল্প বিপ্লবের একটি নিশানা দেখায়। বাঙালিরা সেই সময়ে দুনিয়ার কিছু সর্বোচ্চ জীবনযাত্রার মান এবং প্রকৃত মজুরী উপভোগ করেছিল, যা বুদ্ধিজীবিদের দ্বারা "মুলুকগুলির বেহেশ্ত" এবং "বাংলার সোনালী জমানা" হিসাবে বর্ণনা করা হয়েছিল।  এককভাবে সুবাহ বাংলা ইউরোপীয় মহাদেশের বাইরে সকল ওলন্দাজ আমদানীর ৪০% জন্য দায়ী ছিল। পূর্ব বাংলা পোশাক উৎপাদন এবং জাহাজ নির্মাণের মতো শিল্পে দুনিয়াব্যাপী বিশিষ্ট ছিল এবং দুনিয়ার রেশম এবং তুলাবস্ত্র, ইস্পাত, সল্টপিটার এবং কৃষি ও শিল্পজাত পণ্যগুলির একটি প্রধান রপ্তানীকারক ছিল।
ইংরেজ দখল
বাংলা ইংরেজ-মোগল যুদ্ধের ভিত্তি হয়ে ওঠে।  ১৭৫৭ সালে পলাশীর যুদ্ধের  বাদে বাংলার মাটি ব্রিটিশ ইস্ট ইন্ডিয়া কোম্পানি অধীনে পড়ে। ১৭৭২ সালে মুর্শিদাবাদের বদলে কলকাতাকে ইংরেজ ভারতের রাজধানী করা হয়। বিলাতী শাসনের সময় বেশ কয়েকবার দুর্ভিক্ষ দেখা দেয়, বিশেষ করে ছিয়াত্তরের মন্বন্তর এবং পঞ্চাশের মন্বন্তর, প্রতিটি লাখ লাখ বাঙালি মারা যান।
স্বাধীনতা আন্দোলন
বাঙালিরা স্বাধীনতা আন্দোলনে খুবই জরূরী ভূমিকা পালন করে। ১৭৫৭ সালে পলাশীর জঙ্গে নবাব সিরাজউদ্দৌলার পরাজয়ের ফলে শাসন ক্ষমতা যে বিলাতীদের হাতে চলে গিয়েছিল, এটা বুঝতে এখানকার জনগণের বেশ সময় লেগেছিল। ১৭৬০ সালে চট্টগ্রামের এবং ১৭৬৫ সালে বাংলার দেওয়ানি লাভের সাথে শাসন ক্ষমতাও তারা কুক্ষিগত করতে অগ্রসর হয়। পলাশীর যুদ্ধের বাদে এই রাজনৈতিক পটপরিবর্তন জনমনে বিশেষ রেখাপাত করেনি। পরিস্থিতির প্রতি অসন্তোষ, বাঙালিরা অসংখ্য বিপ্লবের চেষ্টা করেছিল। বাঙালিরা ইংরেজদের অভিসন্ধি যখন বুঝতে পারলো, তখনই তারা রাজস্ব দিতে অস্বীকৃতি জানায়। দুর্জন সিংহের নেতৃত্বে চুয়াড় বিদ্রোহ হয় ১৭৯৯ সালে, তাও সেনাবাহিনীর সাহায্যে দমন করা হয়।
বাঙালিদের ইংরেজ-বিরোধী আন্দোলনের উজ্জ্বল অধ্যায়ের ১৭৬০-১৮০০ সূচনা হয় ফকির-সন্ন্যাসী বিদ্রোহ। সময়মত খাজনা দিতে না পারায় ভুমি থেকে উৎখাতকৃত কৃষকেরা তাদের সাথে যোগ দিয়ে সন্ন্যাসী বিদ্রোহকে গণবিদ্রোহের রূপদান করেছিলেন। ইংরেজ কর্তৃপক্ষ ফকির সম্প্রদায়কে ডাকাত আখ্যায়িত করে তাদের আন্দোলন  দমিয়ে দেয়। এই আন্দোলন প্রশমিত হওয়ার পূর্বেই সৈয়দ আহমেদ শহীদের নেতৃত্বে অনেক মুসলমান (বাঙালিসহ) উত্তর-পশ্চিম ভারতে দুর্নিবার ধর্মভিত্তিক তরিকা-ই-মুহম্মদিয়া আন্দোলন শুরু হলে ইংরেজদের বেকাদায় পড়তে হয়। তাই ইংরেজরা কৌশল অবলম্বন করে মুসলমানদের সাথে শিখদের সংঘর্ষ বাঁধিয়ে দেয়। সৈয়দ আহমদের পক্ষে বহু বাঙালিরা লড়াই করেছিলেন বালাকোটের ময়দানে, কিন্তু শিখরাই অবশেষে জিতেছিলে। এতে করে এই আন্দোলন ব্যর্থতায় পর্যবসিত হয়। সৈয়দ আহমদের সংস্পর্শে আসে তিতুমীর মুসলিম সাধারণ সমাজ বিশেষ করে রায়তের অধিকার আদায়ের আন্দোলন করে ১৮৩০-৩২। উত্তর চব্বিশ পরগনায় অবস্থিত নারকেলবাড়িয়ায় তিতুমীর বাঁশের কেল্লা নির্মাণ করেই ইংরেজদের আক্রমণ প্রতিরোধ করেছিলেন। শেষ পর্যন্ত তিতুমীর মারা গেলে তার দলের প্রতিরোধ ব্যবস্থা  ভেঙে পড়ে। প্রায় একই সময়ে শুরূ হয়েছিল দক্ষিণ-মধ্য বাংলায় ফরায়েজি আন্দোলন। এই আন্দোলনও ব্রিটিশবিরোধী আন্দোলনের  রূপ পরিগ্রহ করেছিলো। হাজী শরীয়তুল্লাহ এই আন্দোলনের নেতৃত্ব দিতে গিয়ে মৃত্যুবরণ করলে তার ছেলে দুদু মিঞা পরে নেতৃত্ব দিয়েছিলেন।
১৭৯৩ সালে লর্ড কর্নওয়ালিস প্রবর্তিত চিরস্থায়ী বন্দোবস্তের কুফল ছিলো চাষীদের নিকট ভয়ংকর। জমিদারদের অবৈধ কর আদায়ের ব্যাপারে জমিদারদের পুরা ক্ষমতা প্রদান করা হয়েছিলো। বাংলার জমিদারদের অধিকাংশই ছিল হিন্দু আর চাষী বা রায়তদারের অধিকাংশই ছিল মুসলমান, যে কারণে সাম্প্রদায়িকতার মনোভাব দেখা দেয়। ইংরেজদের দ্বারাসৃষ্ট চিরস্থায়ী বন্দোবস্তই যে এই বাংলায় সাম্প্রদায়িকতার বীজ রোপণ করেছিল তা অস্বীকার করা যায় না।
ব্রিটিশ আধিপত্য বিস্তারের বিরুদ্ধে সর্বশেষ এবং সর্বাপেক্ষা রক্তক্ষয়ী প্রয়াস ছিল ১৮৫৭ সালের সিপাহী বিদ্রোহ। সেই সালের সেপ্টেম্বর মাসে সিপাহীরা চাটগাঁর খাজাঞ্চিখানার কব্জা নেয়। খাজাঞ্চিখানাটি বেশ কয়েকদিন সিপাহীদের দখলে ছিল। ১৮ নভেম্বর আরও বিদ্রোহী দেখা যায় যখন ৩৪তম বেঙ্গল ইনফ্যান্ট্রি রেজিমেন্টের ২য়, ৩য় এবং ৪র্থ কোম্পানীগুলি চাটগাঁও কারাগার আক্রমণ করে সকল বন্দীদের আজাদ করে। সিপাহীদের শেষ পর্যন্ত গোর্খা রেজিমেন্ট দ্বারা দমন করা হয়। ইনকিলাব কলকাতা এবং পরে সাবেক রাজধানী ঢাকায় ছড়িয়ে পড়ে। শহরের লালবাগ থানা।লালবাগ এলাকার বাসিন্দাদের বিদ্রোহের কারণে রাত জেগে রাখা হয়েছিল। জলপাইগুড়ির সেনানিবাসের দখল নিতে সিপাহীরা আম-জনতার সাথে হাত মিলিয়েছিল। ১৮৫৮ সালের জানুয়ারিতে, অনেক সিপাহী ত্রিপুরার রাজপরিবার থেকে আশ্রয় পেয়েছিলেন।
ভারতীয় জাতীয়তাবাদী আন্দোলনের প্রথম সূত্রপাত করেন কিছু শিক্ষিত বাঙালি বুদ্ধিজীবী, যাঁদের পুরোধা ছিলেন চিত্তরঞ্জন দাস, সত্যেন্দ্রনাথ বন্দ্যোপাধ্যায় ইত্যাদি নরমপন্থীরা, এবং পরবর্তীতে বিপ্লবাত্মক ভূমিকায় ঋষি অরবিন্দ ঘোষ, নেতাজী সুভাষ চন্দ্র বসু, রাসবিহারী বসু, ক্ষুদিরাম বসু, প্রফুল্ল চাকী, সূর্য সেন প্রমুখ বীর বিপ্লবীবর্গ।
বঙ্গভঙ্গ
বঙ্গভঙ্গ ইতিহাসে ঘটে দু'বার: ১৯০৫ সালে ব্রিটিশ রাজত্বকালে বঙ্গভঙ্গ, যাতে উদ্বেলিত বাঙালির প্রবল প্রতিবাদস্বরূপ বঙ্গভঙ্গ আন্দোলন হলে ১৯১১ সালে এই বঙ্গভঙ্গ রদ হয়। দ্বিতীয়বার বাংলা ভাগ হয় ১৯৪৭ সালে ভারত স্বাধীন হবার সময় — বাংলার মুসলিমপ্রধান পূর্ব ভাগ পূর্ব পাকিস্তান হিসেবে পাকিস্তানের অন্তর্গত হয় ও হিন্দুপ্রধান পশ্চিম ভাগ পশ্চিমবঙ্গ নামে ভারতের অংশ থাকে। পূর্ব পাকিস্তান এক রক্তক্ষয়ী মুক্তিযুদ্ধের পর হয় অধুনা স্বাধীন বাংলাদেশ।
ভৌগোলিক বিস্তার
বাঙালিরা বাংলাদেশের সবচেয়ে বড় জাতিগোষ্ঠী গঠন করে, প্রায় ৯৮%। ভারতের আদমশুমারীতে জাতিগোষ্ঠীগত স্বীকৃতি দেয় না, যদিও সিআইএ ফ্যাক্টবুক অনুমান করেছে যে ভারতে ১০০ মিলিয়ন বাঙালি রয়েছে যা দেশের মোট জনসংখ্যার ৭%। পশ্চিমবঙ্গ ছাড়াও, আসামের বরাক উপত্যকা এবং নিম্ন অঞ্চল, ও পাশাপাশি ত্রিপুরা এবং মণিপুরের কিছু অংশে বাঙালিরা জনসংখ্যাগত সংখ্যাগরিষ্ঠ। ত্রিপুরা এবং বঙ্গোপসাগরে অবস্থিত আন্দামান ও নিকোবর জিঞ্জিরায় বাঙালি-সংখ্যাগরিষ্ঠ জনসংখ্যার আবাসস্থল, যাদের অধিকাংশই পূর্ব বাংলা (বর্তমানে বাংলাদেশ) থেকে হিন্দুদের বংশধর যারা ১৯৪৭ সালের দেশভাগের পর সেখানে চলে এসেছিল।  এই এলাকাগুলোতে বাঙালি হিন্দুদের অভিগমন ভারত সরকারের পরবর্তী রাষ্ট্রীয় অর্থায়নে কলোনাইজেশন প্রকল্পের মাধ্যমে বৃদ্ধি পায়।
আদি অঞ্চলের বাহিরে বাঙালি সমাজগুলি প্রাথমিকভাবে উপমহাদেশের অন্যান্য অংশে, মধ্যপ্রাচ্যে এবং পশ্চিমা বিশ্বে পাওয়া যায়। বাঙালি অভিবাসীদের থেকে আসা উল্লেখযোগ্য জনসংখ্যা সৌদি আরব, পাকিস্তান এবং যুক্তরাজ্যে বিদ্যমান যেখানে তারা দশ কোটিরও বেশি প্রতিষ্ঠিত সমাজ গঠন করে। বিদেশী বাঙালি প্রবাসীদের সংখ্যাগরিষ্ঠই মুসলমান; হিন্দুধর্মে সমুদ্রভ্রমণ নিষিদ্ধ ছিল (যা কালা পানী নামে পরিচিত)।
বাঙালিদের সাথে ইসলামের প্রবর্তন আরব দেশের সাথে একটি সংযোগ তৈরি করেছে, কারণ মুসলমানদের জীবনে একবার হজ্জ সম্পন্ন করার জন্য এই দেশে যেতে হয়। বাঙালী সুলতানরা হেজাজে ইসলামী মাদ্রাসাগুলোকে অর্থায়ন করত, যেটি আরবদের কাছে আল-মাদারিস আল-বাঙালিয়া নামে পরিচিত হয়। কথিত আছে যে চতুর্দশ শতাব্দীর নূর কুতুব আলম নামের একজন বাঙালি আলিম হজ্জ কয়েকবার সম্পন্ন করেছিলেন। বাঙালিরা কবে আরব দেশে বসবাস করতে শুরু করেছিল তা অজানা, যদিও জানা যায় যে হাজী শরীয়তুল্লাহর ওস্তাদ মাওলানা মুরাদ, যিনি উনিবিংশ শতাব্দীর গোড়ার দিকে মক্কা শহরে স্থায়ীভাবে বসবাস করতেন। ওমানের একজন কুরআন তর্জমান জহুরুল হক এবং জর্দানের শাহজাদা হাসান বিন তলালের বউ ছরবত আল-হাসান (শায়েস্তা সোহরাওয়ার্দী ইকরামউল্লাহর মেয়ে) হলেন মধ্যপ্রাচ্যে বসবাসকারী উল্লেখযোগ্য বাঙালি ব্যক্তি।
ভাষা ও সামাজিক গঠন
বাঙালিদের একটি জরূরী ও একত্রীকারী বৈশিষ্ট্য হচ্ছে যে তারা বেশীরভাগ বাংলা ভাষা মাতৃভাষা হিসাবে ব্যবহার করে, যা ইন্দো-ইরানি ভাষাসমূহ থেকে আগত। ২২.৬ কোটি দেশী ও বিশ্বব্যাপী ৩০ কোটি মোট বাংলাভাষী আছে, তাই বাংলা হচ্ছে পৃথিবীর  ষষ্ঠতম চলমান ভাষা।   বাংলা ভাষা বেশী অংশে বাংলা লিপি দিয়ে লেখা হয়, এবং প্রায় ১০০০-১২০০ খ্রীষ্টাব্দে মাগধী প্রাকৃত থেকে প্রকাশ হলো। বহুরূপে এই ভাষা আজ প্রচলিত, এবং এটা বাঙালি সংহতির জন্য একটি জরূরী প্রভাব সরবাহ করে। এসব ভিন্ন রূপ তিন বিভাগে বিভক্ত করা যায়: বাঙালিদের মধ্যে উপদল রয়েছে প্রধনত ভাষাগত ও উপসাংস্কৃতিক কারণে।
শিল্প ও স্থাপত্য
বাংলায় শিল্পকলার নথিভুক্ত ইতিহাস খ্রিস্টপূর্ব তৃতীয় শতাব্দীতে পাওয়া যায়, যখন পোড়ামাটির ভাস্কর্য তৈরি করা হয়েছিল। শাহী বাঙ্গালার স্থাপত্যে জটিল কুলুঙ্গি স্তম্ভ সহ গম্বুজ বিশিষ্ট মসজিদগুলির একটি স্বতন্ত্র শৈলী দেখা যায় যার কোন মিনার ছিল না। বাংলা শিল্পে হাতির দাঁত, মৃৎপাত্র ও পিতলেরও ব্যাপক ব্যবহার ছিল।
পোশাক
Creative wedding photography.jpg পরা এক বাঙালি লোক।
]] উত্তর ভারতীয় পোশাকের সঙ্গে বাঙালি পোশাকের মিল রয়েছে। মহিলারা শাড়ি পরেন তবে সাধারণ নকশার সালোয়ার কামিজও জনপ্রিয় আছে। ঐতিহ্যগতভাবে বাঙালি পুরুষরা জামা পরতেন, যদিও পাঞ্জাবির সঙ্গে সালোয়ার বা পায়জামার মতো পোশাক গত তিন শতাব্দীর মধ্যে আরও জনপ্রিয় হয়ে উঠেছে। নৈমিত্তিক পরিবেশে বাঙালিদের মধ্যে ফতুয়া নামের একটি খাটো উপরের লেবাসের জনপ্রিয়তা অস্বীকার করা যাবে না। গাঁও-গেরামে বাঙালি পুরুষদের জন্য লুঙ্গি বা ধুতি এবং গামছা একটি সাধারণ সংমিশ্রণ। বিশেষ অনুষ্ঠানের সময়, বাঙালি মহিলারা সাধারণত শাড়ি, সালোয়ার কামিজ এবং মুসলিম মহিলারাবোরকা পরে যা একটি হিজাব বা ওড়না দিয়ে চুল ঢেকে রাখা হয়; এবং মুসলিম পুরুষেরা একটি পাঞ্জাবি পরে, যা একটি টুপি, তকি, পাগড়ি বা রুমাল দিয়ে চুল ঢেকে রাখা হয়।
মোগল বাংলার সবচেয়ে বিখ্যাত শৈল্পিক ঐতিহ্য ছিল সূক্ষ্ম মসলিনের উপর জামদানী মোটিফের বয়ন, যা এখন ইউনেস্কো একটি স্পর্শনাতীত সাংস্কৃতিক ঐতিহ্য হিসাবে শ্রেণীবদ্ধ করেছে। পূর্ব বাংলার জামদানী তাঁতিরা বাদশাহী পৃষ্ঠপোষকতা লাভ করে।
সাহিত্য
বাংলার নবজাগরণ বলতে ঊনবিংশ এবং বিংশ শতাব্দীর প্রথম দিকে একটি সামাজিক-ধর্মীয় সংস্কার আন্দোলনকে বোঝায়, যা কলকাতা শহরের চারপাশে কেন্দ্রীভূত হয়েছিল এবং প্রধানত ব্রিটিশ রাজের পৃষ্ঠপোষকতায় উচ্চবর্ণের বাঙালি হিন্দুদের দ্বারা পরিচালিত হয়েছিল যারা একটি সংস্কারধর্মী আন্দোলন তৈরি করেছিল যাকে বলা হয় ব্রাহ্মসমাজ। ইতিহাসবিদ নীতীশ সেনগুপ্ত বর্ণনা করেন যে বাংলার নবজাগরণ শুরু হয়েছিল রাজা রাম মোহন রায়ের সাথে এবং শেষ হয়েছিল এশিয়ার পহেলা নোবেল বিজয়ী রবীন্দ্রনাথ ঠাকুরের মাধ্যমে। বাংলার নবজাগরণ প্রধানত হিন্দু সম্প্রদায়ের প্রতিনিধিত্ব করেছিল ব্রিটিশ উপনিবেশকারীদের সাথে সম্পর্কের কারণে। তথাপি এই যুগে আধুনিক মুসলিম সাহিত্যিকদের উদাহরণও ছিল। মীর মশাররফ হোসেন ছিলেন আধুনিক জমানার পহেলা প্রধান লেখক যিনি বাঙালি মুসলিম সমাজ থেকে উঠে এসেছিলেন এবং বাংলা ভাষার শ্রেষ্ঠ গদ্য লেখকদের একজন। তাঁর শ্রেষ্ঠ রচনা বিষাদ সিন্ধু বাঙালি পাঠকদের মধ্যে একটি জনপ্রিয় ক্ল্যাসিক। কাজী নজরুল ইসলাম, যিনি সক্রিয়তা এবং বিলাতী-বিরোধী সাহিত্যের জন্য উল্লেখযোগ্য, "বিদ্রোহী কবি" হিসাবে বর্ণনা করা হয়েছিল এবং বর্তমানে বাংলাদেশের জাতীয় কবি হিসাবে স্বীকৃত। বেগম রোকেয়া ছিলেন এই সময়ের নেতৃস্থানীয় মহিলা বাঙালি লেখিকা, যিনি সুলতানার স্বপ্ন রচনার জন্য সর্বাধিক মশহুর যা পরবর্তীকালে বহু ভাষায় তরজমা হয়েছিল।
বিয়ে-শাদি
বাম|থাম্ব|অগ্নিতে বরবধূ অঞ্জলি দিচ্ছে এটি একটি বাঙালি হিন্দু সম্প্রদায়ের বিশেষ আচার অনুষ্ঠান। বিয়ের সময় বাঙালিদের মাঝে শুধুমাত্র একটি অনুষ্ঠান হয় নি। আনুষ্ঠানিক বিয়ে তর্কাতীতভাবে বাঙালিদের মাঝে বিয়ের সবচেয়ে সাধারণ রূপ এবং সমাজে ঐতিহ্যগত বলে বিবেচিত হয়। যদিও বহুগামিতা আজ বাঙালিদের মাঝে সাধারণত বিরল, তবে বিলাতী দখলের আগে এটি ঐতিহাসিকভাবে মুসলিম ও হিন্দু উভয়ের মধ্যেই প্রচলিত ছিল এবং এটি ছিল সমৃদ্ধির একটি লক্ষণ। বিয়েকে দুই খান্দানের মিলন হিসেবে দেখা হয়, শুধু দুটি মানুষের না। বিয়ে-শাদি পরিবার ও গ্রামের মাঝে সামাজিক বন্ধন বিকাশ এবং বজায় রাখার ক্ষেত্রে একটি বড় ভূমিকা পালন করে। দুই পরিবার ঘটক দ্বারা সাহায্য করা হয়, এবং প্রথম অনুষ্ঠানটি পাকা-দেখা বা দেখদেখি নামে পরিচিত, যেখানে যারা জড়িত তারা সবাই কন্যার মঞ্জিলে খাবার নিয়ে একে অপরের সাথে পরিচিত হয়। পহেলা প্রধান অনুষ্ঠানটি হল পানচিনি বা চিনিপান, যা কন্যার পরিবারের দ্বারা আয়োজিত। এই অনুষ্ঠানে বরের পরিবারের কাছ থেকে সালামী পাওয়া যায় এবং বিয়ের তারিখ ঠিক করা হয়। একটি আড্ডা সংঘটিত হয় যখন তারা ঐতিহ্যবাহী বাঙালি খাবার, পান, চা এবং মিষ্টি খাওয়ায়। বাদের ঘটনাটি হল মেহেদি সন্ধ্যা যা গায়ে হলুদ নামেও পরিচিত। তার বাদে আসে প্রধান অনুষ্ঠান ওয়ালিমা যেখানে হাজার হাজার মেহমানের আয়োজন করা হয়। একটি আকদ হয়, যেখানে কাবিননামার দস্তখৎ করা হয়। একজন কাজী বা ইমাম সাধারণত এখানে হাজির থাকেন এবং দম্পতির জন্য কুরআন তেলাওয়াত ও দোয়া করেন। দামাদকে কন্যাকে মহর দিতে হয়। ফিরাযাত্রা বা ফিরাখাওয়া হল যখন কন্যা মা-বাপের মঞ্জিলে ফিরে, যা তখন থেকে নাইয়র নামে পরিচিত হয়। পায়েস এবং দুধ সেখানে খাওয়ানো হয়। অন্যান্য অনুষ্ঠানের মধ্যে রয়েছে বউ-ভাত যা দামাদের মঞ্জিলে অনুষ্ঠিত হয়।
বিজ্ঞান
জগদীশ চন্দ্র বসু বাংলার বিজ্ঞান জগতের এক বিশিষ্ট বৈজ্ঞানিক। ইনি বিবিসির দ্বারা অনুষ্ঠিত সর্বশ্রেষ্ঠ ২০জন বাঙালির মধ্যে সপ্তম স্থান অধিকারী।
উৎসব
thumbnail|left|270px|[[ঈদ মুসলমান সম্প্রদায়ের প্রধান ধর্মীয় উৎসব।]] বাঙালিরা তাদের ধর্মের উপর নির্ভর করে ইসলামী ছুটির দিন বা হিন্দু উৎসবগুলিকে স্মরণ করে। প্রধান ইসলামী ছুটির সময় ঈদুল আযহা এবং ঈদুল ফিতরের, গরীবকে যাকাত ও সদকা দেওয়া হয়। বাচ্চাদের লেবাস বা টাকা দেওয়া হয়। খেশ, দোস্তগণ, পড়শীরা ঘুরে বেড়ায় এবং খাবার, মিষ্টি বিনিময় করে। এবং হিন্দু সম্প্রদায়ের প্রধান উৎসবদুর্গাপূজা,দীপাবলি,দোলযাত্রা,জন্মাষ্টমী এই প্রমুখ উৎসবগুলোতে বিশেষ ভাবে ছুটি প্রদান করা হয়। এছাড়াও দুর্গাপূজার সময় নতুন জামকাপড় কেনাকাটা করা হয় নিজেদের জন্য ও অত্মীয় সজনদের দেওয়ার জন্য।
উল্লেখযোগ্য তামাদ্দুনিক অনুষ্ঠান সম্প্রদায় দ্বারা বার্ষিক উদযাপিত হয়। পহেলা বৈশাখ বাংলা সনের এবং গ্রীষ্মের আগমনের উদযাপন। এটি একটি মজার মেলা, মঞ্চে লোকেরা রাস্তায় ঘুরে বেড়ায়। পহেলা ফাল্গুন (বসন্ত) এর মতো উত্সবগুলিও তাদের ধর্ম নির্বিশেষে পালিত হয়। ঢাকার বাঙালিরা শাকরাইন উদযাপন করে, একটি বার্ষিক ঘুড়ি উৎসব। নবান্ন হল পশ্চিমা দুনিয়ার ফসল কাটার উৎসবের অনুরূপ একটি বাঙালি উদযাপন।
খেলাধুলা
নৌকা বাইচ হলো একটি বাঙালি নৌ-দৌড় প্রতিযোগিতা যা বর্ষাকালে এবং বর্ষাকালের বাদে খেলা হয় যখন অনেক জমি পানির নিচে চলে যায়। লম্বা ডিঙিগুলিকে খেল নাও হিসাবে উল্লেখ করা হয় এবং গানের সাথে করতালের এস্তেমাল ছিল সাধারণ। বাংলার বিভিন্ন এলাকায় বিভিন্ন ধরনের খেল নাও এস্তেমাল করা হয়। ঘোড়দৌড় সবচেয়ে উল্লেখযোগ্যভাবে নাটোরের দিঘাপতিয়া রাজাদের দ্বারা পৃষ্ঠপোষকতা হতো এবং তাদের চলনবিল ঘোড়দৌড় বহু শতাব্দী ধরে প্রতি বছর অনুষ্ঠিত হয়ে আসছে।
বোর্ড এবং ঘরের খেলায় যেমন পঁচিশী এবং এর আধুনিক প্রতিরূপ লুডো, সেইসাথে লাটিম, ক্যারাম বোর্ড, চোর-পুলিশ, কানামাছি এবং শতরঞ্জের ক্ষেত্রে বাঙালিরা খুব প্রতিযোগিতামূলক। রানী হামিদ দুনিয়ার অন্যতম সফল শতরঞ্জ খেলোয়াড়, এশিয়া ও ইউরোপে একাধিকবার চ্যাম্পিয়নশিপ জিতেছেন। রামনাথ বিশ্বাস একজন বিপ্লবী সৈনিক যিনি ১৯ শতকে ঠ্যাংগাড়ীতে তিনটি দুনিয়া-সফর করেছিলেন।
অতীতের শাসকবৃন্দ
সমুদ্র সেন ও চন্দ্র সেন (মহাভারত)
চলচ্চিত্র পরিচালক
● সত্যজিৎ রায়
● জহির রায়হান
● ঋত্বিক ঘটক
● তপন সিনহা
● চাষী নজরুল ইসলাম
● সৃজিত মুখোপাধ্যায়
● কৌশিক গঙ্গোপাধ্যায়
● অপর্ণা সেন
● রাজ চক্রবর্তী
মেসুত কুর্তিস
মেসুত কুর্তিস (Mesut Kurtiş;مسعود كُرتس) একজন তুর্কি-ম্যাসেডোনীয় গায়ক যিনি প্রতিনিধিত্ব করেন এবং জাগরণ রেকর্ডে স্বাক্ষর করেন।
ইসলামী শরীয়তের দৃষ্টিতে মেসুত কুর্তিসের সঙ্গীত
সঙ্গীতের মধ্যে বাদ্যযন্ত্র ব্যবহার করা ইসলামী শরীয়তের দৃষ্টিতে হারাম।
টনি মান
অ্যান্থনি লংফোর্ড মান (Tony Mann; জন্ম: ৮ নভেম্বর, ১৯৪৫ - মৃত্যু: ১৫ নভেম্বর, ২০১৯) পশ্চিম অস্ট্রেলিয়ার মিডল সোয়ান এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৭৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিং করার পাশাপাশি লেগ ব্রেক গুগলি বোলিংয়ে পারদর্শী ছিলেন ‘রকেট’ ডাকনামে পরিচিত টনি মান।
প্রথম-শ্রেণীর ক্রিকেট
১৯৬৩-৬৪ মৌসুম থেকে ১৯৮৩-৮৪ মৌসুম পর্যন্ত টনি মানের প্রথম-শ্রেণীর খেলোয়াড়ী জীবন চলমান ছিল। ওয়েস্টার্ন অস্ট্রেলিয়ার অন্যতম সেরা অল-রাউন্ডার হিসেবে পরিচিতি পান। দুই দশকের অধিক সময় সফলতার সাথে ঘরোয়া ক্রিকেট খেলোয়াড়ী জীবন অতিবাহিত করেন। এ পর্যায়ে বেশ কয়েকবার দলের শেফিল্ড শিল্ডের শিরোপা বিজয়ে গুরুত্বপূর্ণ ভূমিকা রাখেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন টনি মান। ক্যারি প্যাকারের ব্যবস্থাপনায় বিশ্ব সিরিজ ক্রিকেটের প্রথম মৌসুম চলাকালে কার্যকরী ব্যাটসম্যান হিসেবে অস্ট্রেলীয় টেস্ট দলে নিজেকে উপস্থাপনে সচেষ্ট হয়েছিলেন। ২ ডিসেম্বর, ১৯৭৭ তারিখে ব্রিসবেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৭৮ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।
দ্বিতীয় টেস্টে ভারতীয় ব্যাটসম্যানদের বিপক্ষে তাকে আরও কঠিন প্রতিদ্বন্দ্বিতায় অবতীর্ণ হতে হয়েছিল। ০/৬৩ ও ০/৪৯ বোলিং পরিসংখ্যান করেন। এ পর্যায়ে অস্ট্রেলিয়া দল ৩৩৯ রানের জয়ের লক্ষ্যমাত্রায় অগ্রসর হয়েছিল। অস্ট্রেলিয়া দল ১৩/১ থাকা অবস্থায় নাইটওয়াচম্যান হিসেবে মাঠে নামেন। দলীয় সংগ্রহ ১৭২/২ হলে ১০৫ রান তুলে বিদেয় নেন ও অস্ট্রেলিয়া দলের বিজয়ে প্রভূতঃ ভূমিকা রাখেন। তৃতীয় টেস্টে বোলার হিসেবে ভূমিকা রাখেন। চতুর্থ টেস্টে জোড়া শূন্য লাভ করেন ও ১০১ রান খরচ করেও কোন উইকেট লাভে ব্যর্থ হন। ফলশ্রুতিতে, সিরিজের পঞ্চম টেস্টে ওয়েস্টার্ন অস্ট্রেলিয়ার সতীর্থ বোলার ব্রুস ইয়ার্ডলিকে তার স্থলাভিষিক্ত করা হয়। এরপর আর তাকে অস্ট্রেলিয়া দলে খেলতে দেখা যায়নি।
টেস্ট ক্রিকেটের ইতিহাসের কেবলমাত্র দ্বিতীয় খেলোয়াড় হিসেবে নাইটওয়াচম্যান হিসেবে খেলতে নেমে সেঞ্চুরি সন্ধান পেয়েছিলেন। তারপূর্বে ১৯৭৭-৭৮ মৌসুমে পার্থে ভারতের বিপক্ষে পাকিস্তানের নাসিম-উল-গনি নাইটওয়াচম্যান হিসেবে ১০৫ রান তুলেছিলেন। তবে, নাসিম-উল-গনিকে ছয় নম্বরে ও তাকে তিন নম্বরে নামানো হয়েছিল। অস্ট্রেলিয়া দল সফলতার সাথে ৩৪২/৮ তুলে বিজয় লাভ করে। তবে, প্রথম ইনিংসে ৩/১২ লাভের পর ৩০৪ রান খরচ করেও আর কোন উইকেট পাননি। এরপর তিনি আর মাত্র দুই টেস্টে অংশগ্রহণ করার সুযোগ পেয়েছিলেন।
ব্যক্তিগত জীবন
পশ্চিম অস্ট্রেলিয়াভিত্তিক মদ্যপান শিল্পের পথিকৃৎ হিসেবে পরিচিত জ্যাক মান তার পিতা ছিলেন। দীর্ঘদিন অগ্নাশয়ের ক্যান্সারে আক্রান্ত ছিলেন। অতঃপর, ১৫ নভেম্বর, ২০১৯ তারিখে গড মারডক সেন্ট জন হাসপাতালে ৭৪ বছর বয়সে টনি মানের দেহাবসান ঘটে।
চেনুয়া
চেনুয়া (বৈজ্ঞানিক নাম: Sisor rabdophorus) (Sisor catfish) হচ্ছে Sisoridae পরিবারের একটি মাছ। ১৮২২ সালে হ্যামিল্টন এই মাছ শনাক্ত করেন।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বর্ণনা
এই প্রজাতির মাছের দেহ লম্বা এবং লেজটি ক্রমান্বয়ে সরু হয়ে দীর্ঘ সুতার ন্যায় আকার ধারণ করে। এদের মুখ ছোট এবং অবনত, ঠোঁট পুরু এবং মাংসল; তবে চোয়াল এবং তালুতে কোনো দাঁত থাকে না। এদের ৬ জোড়া স্পর্শী বিদ্যমান। পৃষ্ঠপাখনায় ৬টি পাখনাদণ্ড এবং একটি নরম কাঁটা থাকে। কাঁটাটির সম্মুখ ভাগ করাতের ন্যায় সূক্ষ্ম দাঁতযুক্ত এবং ধারালো। পায়ুপাখনা ছোট এবং ৬টি পাখনাদণ্ড নিয়ে গঠিত।
বিস্তৃতি
ভারত এর গঙ্গা নদীতে ও বাংলাদেশের উত্তরাঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
দয়ানন্দ অ্যাংলো-বৈদিক কলেজ পরিচালনা কমিটি
দয়ানন্দ অ্যাংলো-বৈদিক কলেজ পরিচালনা কমিটি (DAVCMC) নামে পরিচিত একটি বেসরকারী শিক্ষা প্রতিষ্ঠান, যা ভারতে এবং ভারতের বাইরে ৯০০ টিরও অধিক বিদ্যালয় সহ ৭৫টি কলেজ এবং একটি বিশ্ববিদ্যালয় পরিচালনা করে থাকে। ধর্ম ও সমাজ সংস্কারক স্বামী দয়ানন্দ সরস্বতীর আদর্শের উপর ভিত্তি করে এটি প্রতিষ্ঠিত। দয়ানন্দ অ্যাংলো বৈদিক সংক্ষিপ্ত রূপ হল D.A.V। দয়ানন্দ অ্যাংলো-বৈদিক শিক্ষা ব্যবস্থায় সমগ্র ভারতে অধ্যয়নের বিভিন্ন ক্ষেত্রে স্নাতক এবং স্নাতকোত্তর ডিগ্রি প্রদানকারী কলেজগুলোও রয়েছে।
এই স্কুলগুলো ১৮৮৬ সালে লাহোরে প্রতিষ্ঠিত দয়ানন্দ অ্যাংলো-বৈদিক কলেজ ট্রাস্ট অ্যান্ড ম্যানেজমেন্ট সোসাইটি দ্বারা পরিচালিত হয়, যা সাধারণত দয়ানন্দ অ্যাংলো-বৈদিক শিক্ষা সমিতি নামেও পরিচিত।  এটি গত দশ বছরে একক প্রতিষ্ঠান হিসাবে CBSE (দশম ও দ্বাদশ শ্রেণী) এর সর্বাধিক সংখ্যক শীর্ষস্থানীয় তৈরির রেকর্ড রাখে। আজ, D.A.V কলেজ ট্রাস্ট এবং ম্যানেজমেন্ট সোসাইটির প্রাতিষ্ঠানিক স্মারকগুলো দিল্লির টিনমূর্তি হাউসে নেহেরু মেমোরিয়াল মিউজিয়াম অ্যান্ড লাইব্রেরির আর্কাইভের অংশ।
ট্রেবল (ফুটবল)
ট্রেবল (ইংরেজি: Treble) শব্দটি ফুটবলে ব্যবহৃত হয় একটি দলের একই মৌসুমে তিনটি শিরোপা জয়কে বুঝাতে। ঘরোয়া লীগের সর্বোচ্চ আসর, ঘরোয়া কাপ এবং মহাদেশীয় কাপ জয়কে ট্রেবল বলা হয়। অবশ্য কখনও কখনও এটি একটি দেশের ফুটবল প্রতিযোগিতাগুলোর গঠনের উপর নির্ভর করে। তবে যেসব প্রতিযোগিতা শুধুমাত্র একটি ম্যাচ বা একটি দুই লেগের ম্যাচ নিয়ে গঠিত (যেমন: এফএ কমিউনিটি শিল্ড, স্পেনীয় সুপার কাপ, রিকোপা সুদামেরিকানা, উয়েফা সুপার কাপ) সেসব প্রতিযোগিতাকে ট্রেবলের অংশ হিসেবে গন্য করা হয় না। ফিফা ক্লাব বিশ্বকাপকেও ট্রেবলের অংশ হিসেবে ধরা হয় না।
আবার একটি মহাদেশীয় ট্রেবল বলতে বুঝায় কমপক্ষে একটি মহাদেশীয় শিরোপা জয় এবং একটি ঘরোয়া ট্রেবল জয় - সাধারণত ঘরোয়া লীগ এবং দুইটি অন্যান্য ঘরোয়া প্রতিযোগিতা।
মহাদেশীয় ট্রেবল
একটি ক্লাবের এক মৌসুমে নিজ দেশের সর্বোচ্চ লীগ জয় এবং দ্বিতীয় কোনো প্রধান ঘরোয়া শিরোপা জয়কে বলা হয় দ্য ডাবল। এর সাথে একই মৌসুমে ঐ ক্লাবের মহাদেশীয় শিরোপা জয়কে ট্রেবল বলা হয়। ট্রেবল শিরোপা প্রথম জিতে ব্রাজিলীয় ক্লাব স্যান্তোস, ১৯৬২ সালে। ঐ বছর তারা জিতে ক্যাম্পিওনাতো পাউলিস্তা (প্রাদেশিক লীগ), তাকা ব্রাজিল (জাতীয় লীগ) এবং কোপা লিবের্তাদোরেস (মহাদেশীয় প্রতিযোগিতা)। স্যান্তোসই একমাত্র দক্ষিণ আমেরিকান ক্লাব যারা ট্রেবল জিতেছে।
এরপর থেকে ৭টি ইউরোপীয় ক্লাব, ৬টি আফ্রিকান ক্লাব, ২টি ওসেনীয় ক্লাব, ১টি এশিয়ান ক্লাব এবং ২টি উত্তর আমেরিকান ক্লাব ট্রেবল জিতেছে। মরোক্কোর ক্লাব রাজা কাসাব্লাংকার ১৯৯৯ মৌসুমকে মহাদেশীয় ট্রেবলও বলা হয়। ঐ মৌসুমে তারা সিএএফ চ্যাম্পিয়নস লীগ, সিএএফ সুপার কাপ এবং আফ্রো-এশিয়ান ক্লাব চ্যাম্পিয়নশিপ জিতে। মিশরীয় ক্লাব আল-আহলি একমাত্র ক্লাব যারা এই ধরনের ট্রেবল একাধিকবার জিতেছে। তারা ২০০৫ এবং ২০০৬ মৌসুমে টানা দুইবার ট্রেবল জিতে।
ইউরোপীয় দলগুলোর মধ্যে এএফসি আয়াক্স ট্রেবল জয়ের সবচেয়ে নিকটবর্তী হয়েছিল ১৯৭৩ সালে। ঐ বছর তারা ডাচ এরেডিভিজি এবং ইউরোপীয়ান কাপ জিতে, কিন্তু কেএনভিবি কাপে তারা ব্যর্থ হয়। ২০০৯ সালে উয়েফা চ্যাম্পিয়নস লীগের ফাইনালে জয় লাভের মাধ্যমে স্পেনীয় ক্লাব বার্সেলোনা পঞ্চম ইউরোপীয় ক্লাব হিসেবে ট্রেবল জিতে। তারা সেবছর লা লিগা, কোপা দেল রে এবং উয়েফা চ্যাম্পিয়নস লীগ জিতেছিল। ২০১০ সালে ইতালীয় ক্লাব ইন্টারন্যাজিওনালে হোসে মরিনহোর অধীনে ট্রেবল জিতে।
২০১৩ সালে, জার্মান ক্লাব বায়ার্ন মিউনিখ সপ্তম ইউরোপীয় ক্লাব হিসেবে ট্রেবল জিতে।
ঘরোয়া ট্রেবল
ঘরোয়া ট্রেবল বলতে বুঝায় একটি দলের এক মৌসুমে নিজ দেশের সর্বোচ্চ লীগ জয় এবং অন্য দুইটি প্রধান ঘরোয়া শিরোপা জয়। অনেক দেশেই দ্বিতীয় কোন ঘরোয়া (লীগ কাপ) প্রতিযোগিতা নেই, ফলে সেসব দেশে ঘরোয়া ট্রেবল অর্জন করা অসম্ভব। ব্রাজিলে “ট্রিপল ক্রাউন” নামে একটি অদাপ্তরিক পরিভাষা চালু আছে। যে দল এক মৌসুমে জাতীয় লীগ, জাতীয় কাপ এবং প্রাদেশিক লীগ জিতে তাদেরকে এই নাম দেওয়া হয়। ইংল্যান্ডে ঘরোয়া ট্রেবল সম্ভব হলেও, আজ পর্যন্ত তা কেউ জিততে পারেনি।
এডুয়ার্ড কুচেরা
এডুয়ার্ড কুচেরা (জন্ম ১১ জানুয়ারী ১৯৫৩) একজন চেক সফটওয়্যার প্রকৌশলী এবং একজন উদ্যোক্তা। তিনি পাভেল বৌদিশের সাথে কম্পিউটার সিকিউরিটি কোম্পানি অ্যাভাস্টের সহ-প্রতিষ্ঠাতা। ফোর্বস অনুসারে ২০২২ সালের হিসাবে কুচেরা চেক প্রজাতন্ত্রের ১০ম ধনী ব্যক্তি, যার মোট মূল্য ৩২.৪ বিলিয়ন চেক কোরুনা।
কুচেরা বাউডিসের সাথে আলউইল সফটওয়্যার সহ-প্রতিষ্ঠা করার আগে চার্লস বিশ্ববিদ্যালয়ে অধ্যয়ন করেছিলেন। কোম্পানির নাম পরিবর্তন করে অ্যাভাস্ট সফটওয়্যার রাখা হয় এবং অ্যাভাস্ট অ্যান্টিভাইরাস সবচেয়ে বেশি ব্যবহৃত কম্পিউটার নিরাপত্তা সফটওয়্যার অ্যাপ্লিকেশনগুলির মধ্যে একটি হয়ে ওঠে।
লুইস মাইলস্টোন
লুইস মাইলস্টোন (ইংরেজি ভাষায়: Lewis Milestone) (৩০শে সেপ্টেম্বর, ১৮৯৫ - ২৫শে সেপ্টেম্বর, ১৯৮০) একাডেমি পুরস্কার বিজয়ী মার্কিন চলচ্চিত্র পরিচালক। তার করা সবচেয়ে বিখ্যাত সিনেমাগুলো হচ্ছে টু অ্যারাবিয়ান নাইট্‌স (১৯২৭), অল কোয়ায়েট অন দ্য ওয়েস্টার্ন ফ্রন্ট (১৯৩০), দ্য জেনারেল ডাইড অ্যাট ডন (১৯৩৬) এবং মিউটিনি অন দ্য বাউন্টি (১৯৬২)। তিনি দুই দুইবার সেরা পরিচালক হিসেবে অস্কার লাভ করেন। এছাড়া আরও দুইবার মনোনয়ন লাভ করেছিলেন।
আলিয়া কামরান
আলিয়া কামরান একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ এবং আবারও আগস্ট ২০১৮ সাল থেকে পাকিস্তানের জাতীয় পরিষদের সদস্য।
রাজনৈতিক ও কর্মজীবন
আলিয়া কামরান ২০১৩ সালের পাকিস্তানের সাধারণ নির্বাচনে বেলুচিস্তানের মহিলাদের জন্য সংরক্ষিত আসনে জমিয়তে ওলামায়ে ইসলাম (এফ) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন ।
তিনি ২০১৮ সালের পাকিস্তানের সাধারণ নির্বাচনে বেলুচিস্তানের মহিলাদের জন্য সংরক্ষিত আসনে মুত্তাহিদা মজলিস-এ-অমলের (এমএমএ) প্রার্থী হয়ে জাতীয় পরিষদে পুনরায় সদস্য নির্বাচিত হন ।
সুরগানা রাজ্য
সুরগানা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির রাজ্যগুলির মধ্যে একটি ছিলো। নাশিক প্রেসিডেন্সির একমাত্র রাজ্য ছিলো একটি, যা পরে ১৯৩৩ খ্রিস্টাব্দে বরোদা এবং গুজরাত রাজ্য এজেন্সি ও আরো পরে ১৯৪৪ খ্রিস্টাব্দে বরোদা, পশ্চিম ভারত ও গুজরাত রাজ্য এজেন্সির অংশীভূত করা হয়৷ রাজ্যটির রাজধানী ছিলো সুরগানা শহরে যা বর্তমানে মহারাষ্ট্র রাজ্যের নাশিক জেলায় অবস্থিত৷ ১৯৪৭ খ্রিস্টাব্দে ভারতের স্বাধীনতা লাভের পর সুরগানা রাজ্যের শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের মার্চ মাসের রাজ্যটিকে ভারতের বম্বে রাজ্যের অন্তর্ভুক্ত করা হয়৷
ইতিহাস
সুরগুনা রাজনীতি ১৮০০ খ্রিস্টাব্দে প্রতিষ্ঠিত হয়েছিল, তবে প্রতিষ্ঠাতা সম্পর্কে বিশেষ কিছু জানা যায় না। এটি ১৮১৮ খ্রিস্টাব্দে ব্রিটিশ করদ রাজ্যে পরিণত হয়। ব্রিটিশ সরকার মারাঠাদের সঙ্গে ইঙ্গ-মারাঠা যুদ্ধের সময় ভিকাজী রাওয়ের থেকে সাহায্য প্রাপ্ত হন। উপহারস্বরূপ ভিকাজী রাওকে ব্রিটিশরা এই সুরগানা রাজ্য দান করেন। মল্লার রাওয়ের মা এবং তার দাদা পিলাজী ভিকাজী রাওকে হত্যা করেন। পিলাজী রাওকে ব্রিটিশরা আটক করেন ও সিংহাসন পদ শূণ্য হয়ে যায়। ১৮৪৬ খ্রিস্টাব্দে মৃত মল্লার রাওয়ের উত্তরসূরীরা রাজ্য শাসন এবং রাজস্ব আদায়ের অধিকার পান, ১৮৭৭ খ্রিস্টাব্দে লিখিতভাবে এটিকে সম্মতি জানানো হয়। ইংল্যান্ডের রাজা পঞ্চম জর্জের গঠিত নরেন্দ্রমন্ডলের একজন সদস্য ছিলেন এই রাজ্যের রাজা। তিনি ১৯২১ থেকে ১৯৪৭ খ্রিস্টাব্দ পর্যন্ত ওই প্রতিষ্ঠানে নিজের রাজ্যের হয় একজন প্রতিনিধি প্রেরণে সক্ষম ছিলেন।
১৯৫২-১৯৬৮ এবং ১৯৭২-১৯৭৮ খ্রিস্টাব্দের সময়কালে নামমাত্র রাজা ধৈর্যশীল রাও রাজ্যসভার সাংসদ পদে আসীন ছিলেন।
আবদুল লতিফ আইয়ুবী
আবদুল লতিফ আইয়ুবী (জন্ম: ৩ জানুয়ারি ১৯৮০) একজন আফগান ক্রিকেটার এবং কাবুল ঈগলস নামক ফ্র্যাঞ্চাইজি ক্রিকেট দলের মালিক। তিনি মিডিয়াম-ফাস্ট বোলিং করে থাকেন। তিনি ৪০ বছর বয়সে প্রথম শ্রেণির ক্রিকেটে অভিষিক্ত হন।
সুরগানা রাজ্য
ইতিহাস
দেশীয় রাজ্যটি দক্ষিণ দিকে ছিল ব্রিটিশ ভারতের নাশিক জেলা এবং পশ্চিম দিকে ছিল বাঁশদা এবং ধরমপুর রাজ্যদুটি।
আবদুল লতিফ আইয়ুবী
২০২০ সালের ১৩ সেপ্টেম্বর ২০২০ স্পাগিজা ক্রিকেট লিগে স্পিন গর টাইগার্সের বিপক্ষে কাবুল ঈগলসের হয়ে তিনি তার অভিষেক ম্যাচটি খেলেন। এ ম্যাচে তিনি ব্যাট না করলেও এক ওভার বল করেছেন এবং সেই ওভারে দিয়েছেন ১৬ রান। ম্যাচে তার দল–কাবুল ঈগলস ৬ উইকেটে জয়লাভ করে।
সুরগানা রাজ্য
শাসকবর্গ
সুরগানা দেশীয় রাজ্যের শাসকগণ দেশমুখ উপাধি পেয়েছিলেন, তারা ছিলেন কোলী ক্ষত্রিয়।
আবদুল লতিফ আইয়ুবী
দলের স্কোয়াডে না থাকা সত্ত্বেও তিনি উক্ত ম্যাচে অংশগ্রহণ করেন; যা পরবর্তীতে আফগানিস্তান ক্রিকেট বোর্ডের নজরে আসে। এছাড়াও, ম্যাচ শেষে আইয়ুবী একজন ধারাভাষ্যকারের সাথে বাকযুদ্ধে জড়িয়ে পড়েন। ফলে, এসিবি'র শৃঙ্খলা বিধির ৯ম ও ১৮তম ধারা লঙ্ঘনের দায়ে তাকে টুর্নামেন্টের বাকি ম্যাচগুলোতে নিষিদ্ধ করা হয়। এর পাশাপাশি আফগান ক্রিকেট বোর্ড তাকে ৩০,০০০ আফগানি জরিমানা করে। অনেকে মন্তব্য করেছেন যে, কাবুল ঈগলসের অধিনায়ক রহমানুল্লাহ গুরবাজ আইয়ুবীর আত্মীয়।
অনুরাধা কোইরালা
অনুরাধা কোইরালা (জন্ম ১৪ এপ্রিল ১৯৪৯) হলেন একজন নেপালি সমাজকর্মী এবং “মৈতি নেপাল” নামক একটি অলাভজনক সংস্থার প্রতিষ্ঠাতা। সংস্থাটি যৌনদাসত্ব ও পাচারের শিকার নির্যাতিত নারীদের নিয়ে কাজ করে থাকে। ২০১৮ সালের ১৭ জুন নেপাল সরকার তাকে বাগমতী প্রদেশের ১ম গভর্নর হিসেবে নিয়োগ দিয়েছিল। তিনি ২০১৯ সালের ২৩শে নভেম্বর পর্যন্ত এই পদে অধিষ্ঠিত ছিলেন।
পুরস্কার ও স্বীকৃতি
ক্যালিফোর্নিয়ার লস অ্যাঞ্জেলেসে তাকে সিএনএন হিরোস অ্যাওয়ার্ড ২০১০ প্রদান হয়েছিল। মঞ্চে ডেমি মুর এবং অ্যাশটন কুচার তাকে পরিচয় করিয়ে দিয়েছিলেন।
২০১৪ সালে তিনি মাদার তেরেসা পুরস্কারও পেয়েছিলেন।
পাকিস্তান তেহরিক-ই-ইনসাফ
পাকিস্তান তেহরিক-ই-ইনসাফ (পিটিআই) (উর্দু: پاکستان تحريک انصاف, "বিচারের জন্য পাকিস্তান আন্দোলন") পাকিস্তানের একটি কেন্দ্রীয় রাজনৈতিক দল। দলটি ১৯৯৬ সালে সাবেক আন্তর্জাতিক ক্রিকেট অধিনায়ক এবং পাকিস্তানের সাবেক প্রধানমন্ত্রী ইমরান খান দ্বারা প্রতিষ্ঠিত। ২০১৮ সাধারণ নির্বাচন, পিটিআই ক্ষমতাসীন জোটের জাতীয় পরিষদের বৃহত্তম দল।
দলটি একটি কল্যাণময় রাষ্ট্র তৈরির লক্ষ্য প্রতিষ্ঠা লাভ করেছে, যেখানে নাগরিক শিক্ষা, স্বাস্থ্য এবং নাগরিকদের কর্মসংস্থানের বিকাশ ঘটে। এটি চিন্তার স্বাধীনতা এবং পাকিস্তানের ধর্মীয় বৈষম্যের অবসান ঘটাচ্ছে।
ইতিহাস
১৯৯৬ সালের ২৫শে এপ্রিল তারিখে পাকিস্তানের লাহোরে পাকিস্তান তেহরিক-ই-ইনসাফ প্রতিষ্ঠিত হয়েছিল। প্রাথমিকভাবে একটি সমাজতান্ত্রিক আন্দোলনের নামে প্রতিষ্ঠিত হয়েছিল। জুন ১৯৯৬ সালে ইমরান খানের নেতৃত্বে পাকিস্তান তেহরিক-ই-ইনসাফের প্রথম কেন্দ্রীয় কার্যনির্বাহী কমিটি গঠিত করা হয়েছিল, যার মধ্যে ছিলেন নঈমুল হক, আহসান রশিদ, হাফিজ খান, মুওহাহিদ হোসেন, মাহমুদ আওয়ান এবং নওশারওয়ান বুরকি প্রতিষ্ঠাতা সদস্য ছিলেন। ইমরান খান পিটিআই দল চালু করে পাকিস্তানের জনগণের প্রকৃত আকাঙ্ক্ষার প্রতিনিধিত্ব করেছিলেন।
পাকিস্তান তেহরিক-ই-ইনসাফের সংবিধান লাহোরের কেন্দ্রীয় নির্বাহী কমিটির দ্বারা ২৪ জানুয়ারী ১৯৯৯ তারিখে অনুমোদিত হয়েছিল। ২০০২ সালের অক্টোবরে, ইমরান খান জাতীয় নির্বাচনে অফিস দখল করেন এবং নিজের শহর মিয়ানওয়ালীর জন্য সংসদ সদস্য (এমপি) হন। তবে, পাকিস্তানের সম্পূর্ণ রাজনৈতিক আদেশের গভীরভাবে সমালোচনামূলক ছিল, যা তিনি পাকিস্তানের প্রতিষ্ঠিত নীতির অন্যতম দুর্নীতিগ্রস্ত, অদক্ষ এবং নৈতিকভাবে অসহায় মনে করেছিলেন। প্রতিবাদে, খান তার রাজনৈতিক দলের সচেতনতা বাড়ানোর জন্য একটি তৃণমূল প্রচারণা শুরু করেন।
চিন্তাধারা
পাকিস্তান তেহরিক-ই-ইনসাফের এজেন্ডা একটি আধুনিক ইসলামী প্রজাতন্ত্রকে আলোকিত করে, যা সম্প্রদায়ের সহযোগিতায় ব্যক্তিদের কল্যাণকে সমর্থন করে। পিটিআই সকল ধর্মীয়, জাতিগত সম্প্রদায়ের রাজনৈতিক স্থিতিশীলতা, সামাজিক সম্প্রীতি ও অর্থনৈতিক সমৃদ্ধির পথে পাকিস্তানকে প্রতিষ্ঠা করতে চায়।
সামিহা আয়ভের্দি
সামিহা আয়ভের্দি (২৫ নভেম্বর ১৯০৫-২২ মার্চ ১৯৯৩) একজন তুর্কি ঔপন্যাসিক ছিলেন।
জীবনী
সামিহা আয়ভের্দি ১৯০৫ সালের নভেম্বর মাসের ২৫ তারিখে ইস্তানবুলে জন্মগ্রহণ করেন। তার মায়ের নাম ফাতমা মেলিহা হালিম ও বাবার নাম ইসমাইল হাক্কি বে। তার বাবা উসমানীয় সাম্রাজ্যের সামরিক কর্মকর্তা ছিলেন। সামিহা আয়ভের্দি স্থপতি ও ইতিহাসবিদ একরেম হাক্কি আয়ভের্দির বোন।
১৯৩৮ সালে তার লেখা প্রথম উপন্যাস আস্ক বুদুর প্রকাশিত হয়। এরপর তিনি ত্রিশের অধিক উপন্যাস ছাড়াও কিছু ছোটগল্প সংকলন রচনা করেছেন।
উল্লেখযোগ্য গ্রন্থতালিকা
তার রচিত উল্লেখযোগ্য গ্রন্থগুলো হল:
ভ্যালেন্তিন কিপিতকভ
ভ্যালেন্তিন কিপিতকভ (জন্ম ৫ জুন, ১৯৭৬) একজন রুশ ধনকুবের। সের্গেই দিমিত্রিয়েভের সাথে সফটওয়্যার ফার্ম জেটব্রেইন সহ-প্রতিষ্ঠা করে তিনি তার ভাগ্য তৈরি করেছেন। তিনি প্রাথমিকভাবে প্রাগে থাকেন। তিনি সেন্ট পিটার্সবার্গ স্টেট ইউনিভার্সিটি থেকে স্নাতক হন।
তথ্যসূত্র
<references group="" responsive="1">
যায়েদ ইবনে হারেসা
শৈশব
যায়েদ সম্পর্কে বলা হয় তিনি নবী মুহাম্মদ-এর ১০ বছরের ছোট, সে মোতাবেক তার জন্ম ৫৮১ খ্রিষ্টাব্দে। আবার বলা হয়, চন্দ্র বছরের হিসেবে তার বয়স ৫৫ বছর হয়েছিল, সে হিসেবে তার জন্ম ৫৭৬ খ্রিষ্টাব্দে এবং মৃত্যু ৬২৯ খ্রিষ্টাব্দে। ” তিনি মধ্য আরবে বনু-কালব গোত্রের উধ্রা বংশে জন্ম গ্রহণ করেন।
বাগ, মধ্যপ্রদেশ
বাগ ভারতের মধ্য প্রদেশ রাজ্যের ধার জেলার একটি শহর।
আফরিন খান
আফরিন খান হলেন একজন পাকিস্তানি রাজনীতিবিদ যিনি আগস্ট সাল থেকে পাকিস্তানের জাতীয় পরিষদের সদস্য ছিলেন।
বাগ, মধ্যপ্রদেশ
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্রসমতল হতে এর গড় উচ্চতা হল ২৪০ মিটার (৭৮৭ ফুট)।
আফরিন খান
রাজনৈতিক ও কর্মজীবন
আফরিন খান ২০১৮ সালের পাকিস্তানের সাধারণ নির্বাচনে নির্বাচনী এলাকা এনএ -১১ (কোহিস্তান-কাম-লোয়ার কোহস্তান-কাম-কোলাই পলাশ কোহস্থান) আসন থেকে মুত্তাহিদা মজলিস-এ-আমল (এমএমএ) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ১৫,৮৫৯ ভোট পেয়ে স্বতন্ত্র প্রার্থী দোস্ত মুহাম্মদ শাকিরকে পরাজিত করেছিলেন।
বাগ, মধ্যপ্রদেশ
জনসংখ্যার উপাত্ত
ভারতের ২০০১ সালের আদমশুমারি অনুসারে বঘ শহরের জনসংখ্যা হল ৭৪১৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে বঘ এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
কারক্রিং-এর ভালভ
কাজ
এই বৃত্তাকার ভাঁজগুলি ক্ষুদ্রান্ত্রের মধ্যে দিয়ে প্রবাহিত প্রায় তরল খাদ্যকে বাধা দেয় ও শোষণের পরিমাণ বৃদ্ধি করে। এতে ভিলাইর পরিমাণ বেশি থাকে, যার সাহায্যে পাচিত খাদ্যের শোষণ দ্রুততর হয়।
চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার
চলচ্চিত্রে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পার্শ্ব অভিনেত্রীর জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।
পাঁচজন অভিনেত্রী এই পুরস্কার দুইবার করে লাভ করেছেন, তারা হলেন ক্যারেন ব্ল্যাক, রুথ গর্ডন, অ্যাঞ্জেলা ল্যান্সবারি, অ্যাগনেস মুরহেড, মেরিল স্ট্রিপ ও কেট উইন্সলেট। এই বিভাগে সবচেয়ে সাম্প্রতিক পুরস্কার বিজয়ী অ্যাঞ্জেলা বাসেট ব্ল্যাক প্যান্থার: ওয়াকান্ডা ফরেভার (২০২২) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
বিজয়ী ও মনোনীতদের তালিকা
থাম্ব|110px|ডান|[[কাটিনা পাক্সিনু ফর হুম দ্য বেল টোলস (১৯৪৩)-এ অভিনয়ের জন্য এই বিভাগে প্রথম পুরস্কৃত হন।]] থাম্ব|110px|ডান|[[অ্যাগনেস মুরহেড মিসেস পার্কিংটন (১৯৪৪)-এ অভিনয়ের জন্য পুরস্কৃত হন।]] থাম্ব|110px|ডান|[[অ্যাঞ্জেলা ল্যান্সবারি দ্য পিকচার অব ডোরিয়ান গ্রে (১৯৪৫) ও দ্য মাঞ্চুরিয়ান ক্যান্ডিডেট (১৯৬২)-এ অভিনয়ের জন্য দুইবার পুরস্কৃত হন।]] থাম্ব|110px|ডান|[[অ্যান ব্যাক্সটার দ্য রেজর্স এজ (১৯৪৬)-এ অভিনয়ের জন্য পুরস্কৃত হন।]] thumb|110px|ডান|[[সেলেস্ট হোম জেন্টলম্যান্‌স অ্যাগ্রিমেন্ট (১৯৪৭)-এ অভিনয়ের জন্য পুরস্কৃত হন।]] থাম্ব|110px|ডান|[[এলেন কর্বি আই রিমেম্বার মামা (১৯৪৮)-এ অভিনয়ের জন্য পুরস্কৃত হন।]] thumb|110px|right|[[মেরিল স্ট্রিপ ক্রেমার ভার্সাস ক্রেমার (১৯৭৯) ও অ্যাডাপ্টেশন. (২০০২)-এ অভিনয়ের জন্য দুইবার পুরস্কৃত হন।]] thumb|right|110px|[[অ্যাঞ্জেলিনা জোলি গার্ল, ইন্টারাপ্টেড (১৯৯৯)-এ জন্য পুরস্কৃত হন।]] thumb|right|110px|[[রানে জেলওয়েগার কোল্ড মাউন্টেন (২০০৩)-এ অভিনয়ের জন্য পুরস্কৃত হন।]] thumb|right|110px|[[র‍্যাচেল ভাইস দ্য কনস্ট্যান্ট গার্ডেনার (২০০৫)-এ অভিনয়ের জন্য পুরস্কৃত হন।]] thumb|right|110px|[[জেনিফার হাডসন ড্রিমগার্লস্‌ (২০০৬)-এ অভিনয়ের জন্য পুরস্কৃত হন।]] thumb|right|110px|[[কেট উইন্সলেট দ্য রিডার (২০০৮) ও স্টিভ জবস (২০১৫)-এ অভিনয়ের জন্য দুইবার পুরস্কৃত হন।]] thumb|right|110px|[[মোনিক প্রেশাস (২০০৯)-এ অভিনয়ের জন্য পুরস্কৃত হন।]] right|110px|thumb|[[মেলিসা লিও দ্য ফাইটার (২০১০)-এ অভিনয়ের জন্য পুরস্কৃত হন।]] right|110px|thumb|[[অক্টাভিয়া স্পেন্সার দ্য হেল্প (২০১১)-এ অভিনয়ের জন্য পুরস্কৃত হন।]] right|thumb|110px|[[অ্যান হ্যাথাওয়ে লে মিজেরাবল (২০১২)-এ অভিনয়ের জন্য পুরস্কৃত হন।]] thumb|110px|[[জেনিফার লরেন্স আমেরিকান হাসল (২০১৩)-এ অভিনয়ের জন্য পুরস্কৃত হন।]] right|thumb|110px|[[প্যাট্রিশিয়া আর্কেট বয়হুড (২০১৪)-এ অভিনয়ের জন্য পুরস্কৃত হন।]] right|thumb|110px|[[ভায়োলা ডেভিস ফেন্সেস (২০১৬)-এ অভিনয়ের জন্য পুরস্কৃত হন।]] right|thumb|110px|[[অ্যালিসন জ্যানি আই, টনিয়া (২০১৭)-এ অভিনয়ের জন্য পুরস্কৃত হন।]] থাম্ব|110px|ডান|[[রেজিনা কিং ইফ বিয়েল স্ট্রিট কুড টক (২০১৮)-এ অভিনয়ের জন্য পুরস্কৃত হন।]] থাম্ব|110px|ডান|[[লরা ডার্ন ম্যারিজ স্টোরি (২০১৯)-এ অভিনয়ের জন্য পুরস্কৃত হন।]] থাম্ব|110px|ডান|[[জোডি ফস্টার দ্য মৌরিতানিয়ান (২০২০)-এ অভিনয়ের জন্য পুরস্কৃত হন।]] থাম্ব|110px|ডান|[[আরিয়ানা ডাবোজ ওয়েস্ট সাইড স্টোরি (২০২১)-এ অভিনয়ের জন্য পুরস্কৃত হন।]]
শতরঞ্জ কে খিলাড়ি
চলচ্চিত্রে উপযোগকরণ
সত্যজিৎ রায় ১৯৭৭ সালে এই ছোটগল্প অবলম্বনে একই নামের একটি হিন্দি ভাষার চলচ্চিত্র নির্মাণ করেন। এতে আমজাদ খান আওয়াদের রাজা ওয়াজিদ আলী শাহ এবং রিচার্ড অ্যাটনবারা জেনারেল জেমস ওট্রাম চরিত্রে অভিনয় করেন। চলচ্চিত্রটিতে আরও অভিনয় করেন সঞ্জীব কুমার, সাঈদ জাফরি, শাবানা আজমি, ডেভিড আব্রাহাম ও টম অল্টার এবং অমিতাভ বচ্চন এতে বর্ণনাকারীর ভূমিকা পালন করেন। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।